Pjērs Vudmens

**Pjērs Andrē Nikolā Žerbjē** (; dzimis  Klermonferānā, Francijā), plašāk pazīstams kā **Pjērs Vudmens** (), ir franču pornogrāfisko filmu režisors, pornoaktieris un fotogrāfs. Viņš vislabāk pazīstams ar savu kastinga pornoseriālu, gonzo un *[[Hardcore (pornogrāfija)|hardcore]]* žanru pornofilmām.

Vudmens apsūdzēts par privātuma pārkāpšanu un sieviešu piespiešanu veikt darbības pret savu gribu, kā arī fiziskas vardarbības izmantošanā, piemēram, licis modelēm norīt spermu un urīnu. Savas pornorežisora karjeras sākumā, Vudmens organizēja tikšanās ar sievietēm viesnīcu numuriņos darba piedāvāšanas modes industrijā aizsegā, pirms atklāja savu nodomu likt viņām iesaistīties seksuālās darbībās.

## Biogrāfija
Pjērs Andrē Nikolā Žerbjē dzimis 1963. gada 29. aprīlī nabadzīgā ģimenē Klermonferānā, Overņā, Francijā. Lai sāktu pelnīt, pametis skolu 15 vai 16 gadu vecumā, strādādams visdažādākos darbus, piemēram, strādājis par bārmeni, pārdevēju, noliktavas pārzini, utml. Vudmens iestājās armijā 17 gadu vecumā un vēlāk, 1983. gadā, kļuva par policistu. 1986. gadā viņš uzsāka modes un televīzijas fotogrāfa karjeru. 1989. gadā kā reportieris piedalījās žurnāla *Hot Vidéo* dibināšanā. 1992. gadā viņš sāka strādāt uzņēmumā *[[Private Media Group|Private Media Group, Inc.]]*, kam viņš uzfilmēja vairākas filmas, piemēram, *The Pyramid*, *Tatiana*, un *Riviera*. 1997. gadā Vudmens uzsāka savu seriālu *Casting X*.

1999. gadā Vudmens sāka veidot un izrādīt savu seriālu *Superfuckers* studijai *Private*. Gada beigās viņš saņēma darba piedāvājumu no Lerija Flinta, *[[Larry Flynt Publications]]* (LFP) īpašnieka un žurnāla *[[Hustler (žurnāls)|Hustler]]* izdevēja. Vudmens uzņēmumam producēja vairākas filmas līdz aiziešanai no darba kompānijā 2005. gadā.

2004. gadā pēc sevis spēlēšanas Spānijas filmā *[[Yo Puta]]* kopā ar Denīzu Ričardsu un Derilu Hannu viņš uzņēma vairākas fotosesijas modes žurnāliem, piemēram, *[[Vogue]]* un *Blast*.

Pēc tam Vudmens internetā nodibināja partnerprogrammu ar nosaukumu *Spider-Cash*, lai izplatītu savas filmas videofragmentu veidā, pēc tam, kad *Private* vadītājs Berts Miltons 2005. gadā lūdza Vudmenu atgriezties darbā pie viņa. Vudmens otro reizi pameta *Private* 2006. gada jūnijā un paziņoja, ka veidos savu filmēšanas un izplatīšanas uzņēmumu *Woodman Entertainment*.

### ''Castings X'' veidošana
Līdz ar bijušās Padomju Savienības sabrukumu 1990. gadu sākumā, Centrāleiropa un Austrumeiropa kļuva par jaunu pornogrāfisko filmu ražošanas centru, kur aktrisēm tika maksātas mazākas algas nekā amerikāņu aktrisēm. 1992. gadā Vudmens sāka savu kastinga filmu seriālu studijai *Private*. Vudmena *Castings X* filmas pirmo reizi tika izdotas 1997. gada oktobrī. Filmas izdeva *Private* no 1997. līdz 2003. gadam, pēc tam *Hustler* sāka tās izplatīt ar zīmolu *Hustler Casting Couch*. 2008. gada aprīlī Vudmens paziņoja, ka *Woodman Entertainment* izdos jaunas filmas un ainas no *Casting X* seriāla.

Kastinga ainas ierasti filmētas viesnīcu numuriņos, parasti Centrālajā un Austrumeiropā. 1990. gados modeles uzaicināja uz tikšanos ar Vudmenu, lai pārrunātu darbu modes industrijā, šīs tikšanās filmēja ar slēpto kameru. Pēc tam Vudmens parādīja aktrisēm žurnālu *Private*, kurā publicēti pornogrāfiski attēli un pēc tam aicināja modeles veikt līdzīgas seksuālas darbības ar viņu. Lai gan dažas modeles sākotnēji atteicās veikt šīs darbības un pauda savu vilšanos par to, ka ir apmānītas, Vudmens pavadīja daudz laika, lai pārliecinātu viņas mainīt savas domas, bieži vien izgriežot šo ainu no filmas vai videofragmenta. Seksuālās darbības bieži ietvēra nežēlīgu anālo seksu ar iepļaukāšanu un verbālu vardarbību, kā arī urinēšanu. 2000. gados Vudmens sāka intervēt modeles pirms iesaistīšanās seksuālās darbībās, pēc tam viņš bieži piesaistīja vairākus vīriešu dzimuma pornoaktierus, lai iesaistītos grupveida seksa aktos, tā bieži vien nepatīkami pārsteidzot modeles.

Vudmens izdevis 225 DVD videoklipus no sava seriāla *Casting X*, kuros galvenokārt piedalījušās Eiropas aktrises. Kādā intervijā viņš apgalvoja, ka viņa videotēkā ir vairāk nekā 7000 ainu. HBO Ungārijas reģionālais kanāls 2009. gadā izveidoja 52 minūšu garu reportāžu par viņa dzīvi ar nosaukumu *A Pierre Woodman-sztori*.

## Skandāli un apsūdzības
Vudmena kastingi ir ieguvuši pretrunīgu atpazīstamību, Vudmena kritiķi apsūdz viņu psiholoģiskā spiediena izdarīšanā un manipulācijās ar modelēm, lai panāktu viņu piedalīšanos pornogrāfiskajās filmās.

2011. gada novembrī Pjērs Vudmens nofilmēja savas seksuālās darbības ​​ar Džīnu Gersoni, kurai bija tikai 20 gadu, neskatoties uz to, ka viņa nevēlējās ar viņu nodarboties ar seksu un raudāja, kamēr viņš veica sodomijas aktu pret modeli. Vudmens izraisījis "satraukumu", lai saraudinātu modeli.

2013. gadā pēc dokumentālās filmas par Vudmenu pārraidīšanas, Francijas tiešsaistes žurnāls *Le Tag Parfait* publicēja rakstu, kurā režisoru apsūdzēja modeļu pamudināšanā iesaistīties neplānotās seksuālās darbībās ar viņu.

Francijas Augstās līdztiesības padomes (*Haut Conseil à l'Égalité*) referenti salīdzinājuši Pjēra Vudmena manipulācijas metodes, lai pakļautu sievietes, par suteneriskiem paņēmieniem. Intervijā *[[Arte]]* 2013. gadā viņš paskaidroja, ka viens no viņa noslēpumiem ir "psihiski salauzt sievietes".

2017. gadā Lana Roudsa apsūdzēja Vudmenu par piespiešanu veikt darbības, kuras viņa nevēlējās darīt filmēšanas laikā, un ka viņš, iespējams, atzinies, kādas citas sievietes tiesību pārkāpšanā. 2022. gadā Vudmenu intervēja britu-amerikāņu BBC žurnālists Luijs Terū, kurš viņu iztaujāja par modeļu tiesību neievērošanu.

2024. gadā Pjēram Vudmenam izvirzītas apsūdzības, tostarp pierādījumu safabricēšanā un kokaīna hidrohlorīda izmantošanā, lai sastindzinātu savas modeles, radot nopietnas veselības problēmas.

## Privātā dzīve
thumb|Pjērs Vudmens un Sofija Parisa
Vudmens precējies trīs reizes un ir četru bērnu tēvs. Viņš izšķīrās no Latvijas krievu pornoaktrises Taņas Rusovas 2000. gadā. Kopš 2002. gada viņš dzīvo kopā ar ungāru pornoaktrisi un modeli Sofiju Parisu, ar kuru iepazinās sava kastinga seriāla filmēšanas laikā. Viņš ir franču rakstnieces Aleksandras Geizeres tēvs.

Dzīvo Budapeštā, Ungārijā. Vudmens 2021. gada 1. aprīlī paziņoja par sava ceturtā bērna piedzimšanu.

## Apbalvojumi
* AVN balva:
** 1998. gadā: Labākais ārzemju režisors, par filmu *Private Gold 22: The Fugitive 1* (1997)
* *[[Hot d'Or]]*:
** 1996. gadā: Labākais scenārijs, filmai *Private Film 27: The Gigolo* (1995)
** 1997. gadā: Labākais Eiropas režisors, par filmu *Private Gold 11: Pyramid 1* (1996)
** 1997. gadā: *Hot d'or* labākais Eiropas režisors, par filmu *The Pyramid*
** 1997. gadā: Labākā Eiropas filma 1997. gadā, par filmu *The Pyramid*
** 1998. gadā: *Hot d'or* labākais Eiropas režisors, par filmu *Tatiana*
** 2001. gadā: *Hot d'or* labākais Eiropas režisors
** 2001. gadā: *Hot d'or* labākais režisors, par filmu *Madness*
** 2001. gadā: Labākais režisors, par filmu *Private Gold 41: Madness 1* (2000)
* Barselonas Starptautiskais erotiskā kino festivāls:
** 2003. gadā: *Organization Ninfa* īpašā balva
** 2004. gadā: *Career Ninfa*
** 2007. gadā: Labākais režisors publikas balsojumā

## Atsauces

## Ārējās saites

* Oficiālā mājaslapa 

* ''Instagram'' profils
* ''x.com'' profils